Ordonanța Curții (Camera a șaptea) din 7 aprilie 2016 –
Mignone
(Cauza C‑434/14)(1)
„Trimitere preliminară – Articolul 99 din Regulamentul de procedură al Curții – Întrebări preliminare identice – Articolele 49 TFUE și 56 TFUE – Libertatea de stabilire – Libera prestare a serviciilor – Jocuri de noroc – Reglementare națională – Reorganizarea sistemului concesiunilor printr‑o aliniere temporală a termenelor de expirare – Nouă cerere de ofertă – Concesiuni cu o durată mai mică decât cea a concesiunilor anterioare – Cesiune cu titlu gratuit a folosinței bunurilor materiale și imateriale deținute în proprietate și care constituie rețeaua de gestionare și de colectare a jocului – Restricție – Motive imperative de interes general – Proporționalitate”
1.                     Libertatea de stabilire – Libera prestare a serviciilor – Restricții – Jocuri de noroc – Legislație națională care prevede organizarea unei noi proceduri de cerere de ofertă pentru acordarea de concesiuni cu o durată mai mică decât cea a concesiunilor atribuite anterior, ca urmare a unei reorganizări a sistemului printr‑o aliniere temporală a termenelor de expirare – Admisibilitate (art. 49 TFUE și 56 TFUE) (a se vedea punctul 11 și dispozitiv 1)
2.                     Libera prestare a serviciilor – Libertatea de stabilire – Restricții – Jocuri de noroc – Legislație națională care impune concesionarului obligația de a ceda cu titlu gratuit, la încetarea activității în urma expirării perioadei de concesiune, folosința bunurilor materiale și imateriale deținute în proprietate și care constituie rețeaua de gestionare și de colectare a jocului – Inadmisibilitate – Justificare – Motive imperative de interes general – Proporționalitate – Verificare de către instanța națională (art. 49 TFUE și 56 TFUE) (a se vedea punctul 14 și dispozitiv 2)
Dispozitivul
1)
Articolele 49 TFUE și 56 TFUE, precum și principiile egalității de tratament și efectivității trebuie interpretate în sensul că nu se opun unei legislații naționale privind jocurile de noroc, precum cea în discuție în litigiul principal, care prevede organizarea unei noi proceduri de cerere de ofertă pentru acordarea de concesiuni cu o durată mai mică decât cea a concesiunilor atribuite anterior, ca urmare a unei reorganizări a sistemului printr‑o aliniere temporală a termenelor de expirare a concesiunilor.
2)
Articolele 49 TFUE și 56 TFUE trebuie interpretate în sensul că se opun unei dispoziții naționale restrictive, precum cea în discuție în litigiul principal, care impune concesionarului de jocuri de noroc obligația de a ceda cu titlu gratuit, la încetarea activității în urma expirării perioadei de concesiune, folosința bunurilor materiale și imateriale deținute în proprietate și care constituie rețeaua de gestionare și de colectare a jocului, în măsura în care această restricție depășește ceea ce este necesar pentru realizarea obiectivului urmărit efectiv de această dispoziție, aspect care trebuie verificat de instanța de trimitere.
1 JO C 448, 15.12.2014.